ધર્મ માણસને આગળ લઈ જનારું મોટું પગથિયું છે. એના પર જ બેસી રહેવાય નહીં. વ્યક્તિગત વિકાસ માટે તો મહામાર્ગ છે જ અને તે અધ્યાત્મ. આત્મા–પરમાત્મા જેવા શબ્દોને પાંચિકાની જેમ ઉછાળ્યા વગર એ તત્ત્વોને સમજીએ તો અધ્યાત્મ સાવ નિર્દોષ અને નિર્મળ છે. ત્યાં પહોંચવા માટે રાજયોગ, જ્ઞાનયોગ, કર્મયોગ જેમ છે તેમ જ ભક્તિયોગ પણ છે. પરંતુ ભક્તિયોગ વચ્ચે આવ્યો કે તરત જ ધાર્મિકતાનું ભૂત ધૂણવા માંડે છે ! અહીંથી પાછી ગાળાગાળી શરૂ થઈ જાય છે. હકીકતે ભક્તિયોગ ધાર્મિક અંધાધુંધીથી સાવ નોખો જ છે.